open-index/open-wikipedia-markdown huggingface dataset:
3-ஐதராக்சி-2-நாப்தாயிக் அமிலம்

**3-ஐதராக்சி-2-நாப்தாயிக் அமிலம்** (*3-Hydroxy-2-naphthoic acid*) C10H6(OH)(CO2H) என்ற மூலக்கூற்று வாய்ப்பாட்டால் விவரிக்கப்படும் கரிமச் சேர்மமாகும். 2-நாப்தாலில் இருந்து வழிப்பெறுதியாகப் பெறப்படும் பல்வேறு கார்பாக்சிலிக் அமிலங்களில் இதுவும் ஒன்றாகும். அசோ சாயங்கள் மற்றும் நிறமிகளைத் தயாரிக்க உதவும் பொதுவான முன்னோடிச் சேர்மமாக 3-ஐதராக்சி-2-நாப்தாயிக் அமிலம் பயன்படுகிறது. 2-நாப்தாலை கோல்பே- இசிமிட் வினை வழியாக கார்பாக்சிலேற்றம் செய்து இது தயாரிக்கப்படுகிறது.

நாப்தால் ஏ.எசு போன்ற பல அனிலைடுகள் தயாரிப்பில் 3-ஐதராக்சி-2-நாப்தாயிக் அமிலம் ஒரு முன்னோடிச் சேர்மமாகச் செயல்படுகிறது. இத்தகைய அனிலைடுகள் ஈரசோனியம் உப்புகளுடன் தீவிரமாக வினையில் ஈடுபட்டு ஆழ்ந்த நிற அசோ சேர்மங்களைக் கொடுக்கின்றன. இதேபோல 3-ஐதராக்சி-2-நாப்தாயிக் அமில அசோ பிணைப்பு வினைகள் பல சாயங்களைத் தருகின்றன.

## மேற்கோள்கள்

பகுப்பு:2-நாப்தால்கள்
பகுப்பு:நாப்தாயிக் அமிலங்கள்
பகுப்பு:ஆல்பா ஐதராக்சி அமிலங்கள்
பேலிமோனினோய்டே

பகுப்பு:கணுக்காலிகள்
**பேலிமோனினோய்டே** (*Palaemonoidea*) என்பது இறால்களின் ஒரு பெருங்குடும்பமாகும். இதில் சுமார் 1,000 சிற்றினங்கள் உள்ளன. இதில் தைப்லோகாரிடிடே குடும்பத்தின் நிலை தெளிவாக இல்லை என்ற போதிலும் மீதமுள்ள ஏழு குடும்பங்களின் நிலை நன்கு விவரிக்கப்பட்டுள்ளது.

## குடும்பம்
* அன்கிசுடியோடைடே பொரடெய்ல் , 1915
* டெசுமோகரிடிடே பொரடெய்ல், 1915
* யூரிரைங்கிடே கோல்த்தூயிசு, 1950
* நாத்தோபைலிடே டானா, 1852
* கைமெனோசெரிடே ஓர்ட்மான், 1890
* ககாடுகரிடிடே புரூசு, 1993
* பேலிமோனிடே ரபினெசுக், 1815
* தைப்லோகாரிடிடே அன்னாண்டலே & கெம்ப், 1913

## படங்கள்

படிமம்:Gnathophyllum americanum Réunion.JPG|*நாத்தோபைலம் அமெரிகானம்*, பேலிமோனிடே
படிமம்:Harlequin Shrimp 1.jpg|*[[Hymenocera picta|கைமனோசெரா பிக்டா*, கைமெனோசெரிடே
படிமம்:Emperor Shrimp - Periclimenes imperator.jpg|*பெரிக்ளிமெனெசு இம்பெரேட்டர்*, பேலிமோனிடே
படிமம்:Typhlocaris ayyaloni cropped.jpg|*தைப்லோகாரிசு அய்யாலோனி*, தைப்லோகாரிடிடே


## மேற்கோள்கள்
அர்பாயின் யாத்திரை

**அர்பாயின் யாத்திரை** (*Arba'een Pilgrimage*) அல்லது **அர்பாயின் நடை**  (*Arba'een Walk*) என்பது உலகின் மிகப்பெரிய வருடாந்திர பொதுக் கூட்டமாகும். இது ஈராக்கிலுள்ள , கர்பாலாவில் ஆஷுரா தினத்தைத் தொடர்ந்து 40 நாள் துக்கக் காலத்தின் முடிவில், முகமது நபியின் பேரனும் மூன்றாவது சியா முஸ்லிம் இமாமுமான ஹுசைன் இபின் அலியின் தியாகத்தை நினைவுகூரும் மத சடங்காகும். அவர் அனைத்து கலாச்சார எல்லைகளையும் தாண்டி, உலகளாவிய சுதந்திரம், இரக்கம் மற்றும் சமூக நீதியின் சின்னமாக இருப்பதாக நம்பப்படுகிறது. அர்பாயின் அல்லது தியாகத்தின் நாற்பதாவது நாளை எதிர்பார்த்து, யாத்ரீகர்கள் கர்பலாவிற்கு கால்நடையாகச் செல்வர். உமையா கலீபகத்தின் முதல் கலிபாவான முதலாம் முஆவியா 680-இல் மறைந்த பின்னர் ஆட்சிக்கு வந்த அவரது மகன் யசீதினுடனான இராணுவத்தால் கர்பலா எனுமிடத்தில் 10 அக்டோபர் 680-இல் ஹுசைனும், அவரது பெரும்பாலான உறவினர்களும், தோழர்களும் கொல்லப்பட்டனர். ஹுசைனின் நினைவை போற்றும் வகையில் சியா பிரிவு இசுலாமியர்கள் ஆண்டு தோறும் முகரம் மாதத்தின் பத்தாவது நாளான ஆஷூரா நாளை தியாகத் திருநாளாக கொண்டாடுகிறார்கள்.

வருடாந்திர யாத்திரையில் பங்கேற்பவர்களின் எண்ணிக்கை 2016இல் 25 மில்லியன் அல்லது அதற்கும் அதிகமாக இருந்தது. யாத்திரை செல்லும் வழிகளில், தன்னார்வலர்களால் உணவு, தங்குமிடம் மற்றும் இதர சேவைகள் இலவசமாக வழங்கப்படுகின்றன. சில யாத்ரீகர்கள் பல நகரங்களிலிருந்து சுமார் 500 கிலோமீட்டர்கள் (310 மைல்) தொலைவில் உள்ள பசுரா வரை சாலை வழியாகச் செல்கிறார்கள். 

இந்த சடங்கு "சியா பிரிவினரின் நம்பிக்கையாகவும், ஒற்றுமையின் மிகவும் சக்திவாய்ந்த காட்சி" எனவும் விவரிக்கப்பட்டுள்ளது. இருப்பினும் பிரதான ஊடகங்கள் இந்த நிகழ்வை புறக்கணிப்பதாக ஈரானும் சியா முஸ்லிம்களும் விமர்சிக்கின்றனர்.

வலது|thumb| 2015 அர்பாயின் புனித யாத்திரையில் பங்கேற்ற தாயும் மகளும்
[thumb| [நஜாப் மற்றும் கர்பலா இடையே நடந்த அர்பாயின் யாத்திரையில் பங்கேற்ற ஊனமுற்ற ஆண்கள்]]

ஈரானிய ஊடகங்கள், அதிகாரிகள், மத பிரமுகர்கள், குடிமக்கள் போன்றோர் இந்த யாத்திரையின் பெரிய அளவிலான மற்றும் புவிசார் அரசியல் மற்றும் கலாச்சார முக்கியத்துவம் இருந்தபோதிலும், மேற்கத்திய ஊடகங்கள் இதை புறக்கணிப்பதாக குற்றம் சாட்டியுள்ளனர்.     ஹஜ்ஜை விட பெரியதாக இருந்தாலும், மெக்காவுக்கான மிக முக்கியமான முஸ்லிம் புனித யாத்திரையாக, அர்பாயின் யாத்திரை என்பது உலகம் அறியாததாகவே உள்ளது. 

## படவரிசை

படிமம்:Arbaein by Karbobala.com (2).jpg|அர்பாயின் யாத்திரையின் பாதையில் யாத்ரீகர்களுக்காக இறைச்சியை வறுக்கும் ஒரு மனிதன்
படிமம்:Arbaeen 2015-3.JPG|மவ்கிப்களிடமிருந்து இலவச உணவைப் பெறுவதற்காக அர்பாயின் யாத்ரீகர்கள் காத்திருக்கின்றனர்
படிமம்:Arbaeen 2015-1.JPG|அர்பாயின் யாத்ரீகர்களிடையே விற்பதற்காக பேரீச்சம்பழம் நிரம்பிய ஒரு தட்டை ஒரு மனிதன் தலையில் வைத்திருக்கிறான்
படிமம்:Arbaeen 2015-4.JPG|2015 அர்பாயின் யாத்திரை


## சான்றுகள்

பகுப்பு:ஈராக்கில் இசுலாம்
பகுப்பு:இசுலாமிய வரலாறு
4-மெத்தாக்சிபென்சைல்தயோல்

**4-மெத்தாக்சிபென்சைல்தயோல்** (*4-Methoxybenzylthiol*) என்பது CH3OC6H4CH2SH என்ற மூலக்கூற்று வாய்ப்பாட்டால் விவரிக்கப்படும் ஒரு கரிமகந்தகச் சேர்மமாகும். நிறமற்றதாகவும் நறுமணம் உள்ளதாகவும் காணப்படும் இச்சேர்மம் ஒரு வினையாக்கி என பாதுகாக்கப்பட்டத் தயோலாக பயன்படுத்தப்படுகிறது. 
## மேற்கோள்கள்

பகுப்பு:தயோல்கள்
பகுப்பு:பென்சைல் சேர்மங்கள்
அமெரிசியம்(IV) புளோரைடு

**அமெரிசியம்(IV) புளோரைடு** (Americium(IV) fluoride) என்பது AmF4என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமெரிசியத்தின் புளோரைடு உப்பான இச்சேர்மம் வெளிர் பழுப்பு நிறத்தில் காணப்படுகிறது. 

## கட்டமைப்பு
அமெரிசியம்(IV) புளோரைடு சேர்மத்தின் கட்டமைப்பில் 8-ஒருங்கிணைந்த அமெரிசியம்  மையங்கள் புளோரைடு ஈந்தணைவிகளுடன் இரட்டைப் பாலங்களால் ஆன பிணைப்புகளால் ஒன்றோடொன்று இணைக்கப்பட்டுள்ளன.

## மேற்கோள்கள்

பகுப்பு:அமெரிசியம் சேர்மங்கள்
பகுப்பு:புளோரைடுகள்
பகுப்பு:ஆக்டினைடு ஆலைடுகள்
ஆக்டினியம்(III) பாசுபேட்டு

**ஆக்டினியம்(III)  பாசுபேட்டு** (*Actinium(III) phosphate*) என்பது AcPO4என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்டினியத்தின் பாசுபேட்டு உப்பான இச்சேர்மம் கதிரியக்கப் பண்புடன் வெண்மை நிறத்தில் காணப்படுகிறது. 
## தயாரிப்பு
ஆக்டினியம்(III) குளோரைடுடன் மோனோசோடியம் பாசுபேட்டு எனப்படும் ஒற்றைசோடியம் பாசுபேட்டை வினைபுரியச் செய்து இது தயாரிக்கப்படுகிறது. இத்தயாரிப்பின்போது முதலில் ஓர் AcPO4•1/2H2O என்ற ஓர் அரை நீரேற்று தோன்றுகிறது. எக்சு-கதிர் விளிம்பு விளைவு சோதனையிலும் இது உறுதிப்படுத்தப்படுகிறது. இக்கலவை 700 பாகை செல்சியசு வெப்பநிலைக்கு மேல் சூடுபடுத்தப்பட்டால் நீரற்ற ஆக்டினியம்(III)  பாசுபேட்டு உருவாகிறது. மாசுக்கள் காரணமாக இது கருப்பு நிறத்தில் திண்மமாக கிடைக்கிறது.

## மேற்கோள்கள்

பகுப்பு:ஆக்டினியம் சேர்மங்கள்
பகுப்பு:பாசுபேட்டுகள்
ஆக்டினியம்(III) புரோமைடு

**ஆக்டினியம்(III)  புரோமைடு** (*Actinium(III) bromide*) என்பது AcBr3என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்டினியமும் புரோமினும் சேர்ந்து கதிரியக்கப் பண்புடன் அறுகோண வடிவத்தில், ஒரு படிகத் திண்மமாக வெண்மை நிறத்தில் இச்சேர்மம் உருவாகிறது. 

## தயாரிப்பு
ஆக்டினியம்(III)  ஆக்சைடுடன் அலுமினியம் புரோமைடைச் சேர்த்து வினைபுரியச் செய்தால் ஆக்டினியம்(III) புரோமைடு உருவாகிறது.

## வினைகள்
வாயுநிலை அமோனியா மற்றும் நீராவி சேர்ந்த கலவையுடன் ஆக்டினியம்(III)  புரோமைடை சேர்த்து 500 பாகை செல்சியசு வெப்பநிலைக்குச் சூடாக்கினால் ஆக்டினியம் ஆக்சிபுரோமைடு உருவாகும்.

## மேற்கோள்கள்

பகுப்பு:ஆக்டினியம் சேர்மங்கள்
பகுப்பு:புரோமைடுகள்
பகுப்பு:ஆக்டினைடு ஆலைடுகள்
ஆக்டினியம்(III) சல்பைடு

**ஆக்டினியம்(III) சல்பைடு** (*Actinium(III) sulfide*) என்பது Ac2S3என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்டினியத்தின் சல்பைடு உப்பான இச்சேர்மம் கதிரியக்கப் பண்புடன்  காணப்படுகிறது. 

## தயாரிப்பு

கார்பன் டை சல்பைடும் ஐதரசன் சல்பைடும் சேர்ந்த கலவையுடன் ஆக்டினியம்((III) ஆக்சலேட்டை சேர்த்து 1400 பாகை செல்சியசு வெப்பநிலைக்கு ஆறு நிமிடங்கள் சூடுபடுத்தினால் ஆக்டினியம்(III) சல்பைடு உருவாகிறது. எக்சு-கதிர் விளிம்பு விளைவு சோதனையில் ஆக்டினியம்(III) சல்பைடின் உற்பத்தி உறுதி செய்யப்படுகிறது.

## மேற்கோள்கள்

பகுப்பு:ஆக்டினியம் சேர்மங்கள்
பகுப்பு:செசுகியு சல்பைடுகள்
இலிப்போ அமைடு

**இலிப்போ அமைடு** (*Lipoamide*) என்பது  C8H15NOS2என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். 6,8-இருதயோ ஆக்டனாயிக் அமிலத்தின் முக்கியத்துவம் பெறாத ஒரு பெயரே இலிப்போ அமைடு என்பதாகும். இலிப்போயிக் அமிலத்தின் செயல்பாட்டு வடிவமே இலிப்போ அமைடு என்றும் அறியப்படுகிறது. அதாவது கார்பாக்சில் குழுவானது ஓர்  அமைடு இணைப்புடன் அமீன் வழியாக புரதத்துடன் இணைக்கப்பட்டுள்ளது.பைருவேட்டை அசிட்டைல் இலிப்போ அமைடாக மாற்றுவதற்கு இலிப்போ அமைடின் உயிர்வேதியியல் பங்கு முக்கியமானதாகும்.

இலிப்போ அமைடு இயற்கையில் தோன்றுவதில்லை.
## மேற்கோள்கள்

## புற இணைப்புகள்
*
பகுப்பு:கரிம இருசல்பைடுகள்
பகுப்பு:கார்பாக்சமைடுகள்
ஈரைதரோலிப்போ அமைடு

**ஈரைதரோலிப்போ அமைடு** (*Dihydrolipoamide*) C8H17NOS2என்ற மூலக்கூற்று வாய்ப்பாட்டால் விவரிக்கப்படுகிறது. இது இலிப்போ அமைடை உற்பத்தி செய்ய ஈரைதரோலிப்போயில் டி ஐதரசனேசு என்ற நொதியால்  ஆக்சிசனேற்றம் செய்யப்படும்  ஒரு மூலக்கூறாகும். இலிப்போ அமைடு பின்னர் பைருவேட்டு டி ஐதரசனேசு அணைவான ஆல்பா-கீட்டோகுளுட்டாரேட்டு டி ஐதரசனேசுக்கும் கிளைத்த சங்கிலி ஆல்பா-கீட்டோ அமில டி ஐதரசனேசு அணைவுக்கும் ஓர் இணைகாரணியாகப் பயன்படுத்தப்படுகிறது. 
## இவற்றையும் காண்க
*ஈரைதரோலிப்போயிக் அமிலம் 
*இலிப்போ அமைடு
## மேற்கோள்கள்

பகுப்பு:கார்பாக்சமைடுகள்
பகுப்பு:தயோல்கள்
ஈரைதரோலிப்போயிக் அமிலம்

**ஈரைதரோலிப்போயிக் அமிலம்** (*Dihydrolipoic acid*) C8H16O2S2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இலிப்போயிக் அமிலத்தை ஒடுக்க வினைக்கு உட்படுத்தி இதை பெறலாம். ஒரு கார்பாக்சிலிக் அமிலமாகக் கருதப்படும் இச்சேர்மத்தில் இரண்டு தயோல்கள் காணப்படுகின்றன. இதனால் இச்சேர்மத்தை இருதயோல் என்றும் அழைக்கலாம். ஒளியியல் சுழற்சிக்கு உட்படும் என்றாலும் ஆர்-ஆடிஎதிருரு மட்டும் உயிர் வேதியியல் ரீதியாக முக்கியத்துவம் வாய்ந்ததாக உள்ளது. இலிப்போயிக் அமிலம்/ஈரைதரோலிப்போயிக் அமிலம் இணை பல்வேறு  உயிர்வேதியியல் மாற்றங்களில் பங்கேற்கிறது.   

## மேற்கோள்கள்

பகுப்பு:தயோல்கள்
பகுப்பு:கார்பாக்சிலிக் அமிலங்கள்
எத்தில் ஐதரோபெராக்சைடு

**எத்தில் ஐதரோபெராக்சைடு** (*Ethyl hydroperoxide*) என்பது CH3CH2OOH (C2H6O2) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமான எத்தில் ஐதரோபெராக்சைடு நீருடனும் டை எத்தில் ஈதருடனும் கலக்குந்தன்மை கொண்டுள்ளது.

## தயாரிப்பு
எரியும் ஆல்க்கேன்களின் தீச்சுவாலையில் எத்தில் ஐதரோபெராக்சைடு உருவாகிறது.  ஈத்தேன் மற்றும் ஐதரசன் பெராக்சைடு இரண்டும் வினையூக்க ஒடுக்க வினையில் ஈடுபட்டும் எத்தில் ஐதரோபெராக்சைடை உருவாக்குகின்றன. இவற்றைத் தவிர ஈத்தேனை ஒளிவினையூக்க ஆக்சிசனேற்ற வினைக்கு உட்படுத்தினாலும் எத்தில் ஐதரோபெராக்சைடு உருவாகிறது. :

:CH3CH3 + O2 → CH3CH2OOH 
## மேற்கோள்கள்

பகுப்பு:ஐதரோபெராக்சைடுகள்
பகுப்பு:ஆக்சிசனேற்றிகள்
ஆக்டினியம்(III) அயோடைடு

**ஆக்டினியம்(III)  அயோடைடு** (*Actinium(III) iodide*) என்பது AcI3என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்டினியமும் அயோடினும் சேர்ந்து கதிரியக்கப் பண்புடன் ஒரு படிகத் திண்மமாக வெண்மை நிறத்தில் இச்சேர்மம் உருவாகிறது.

## தயாரிப்பு
ஆக்டினியம்(III) ஆக்சைடுடன் அலுமினியம் உலோகத்தையும் அயோடினையும் சேர்த்து 700 பாகை செல்சியசு வெப்பநிலையில் இரண்டு மணி நேரத்திற்கு வினைபுரியச் செய்தால் ஆக்டினியம்(III) அயோடைடு என்ற ஆக்டினியம் உப்பு உருவாகிறது.

## மேற்கோள்கள்

பகுப்பு:ஆக்டினியம் சேர்மங்கள்
பகுப்பு:அயோடைடுகள்
பகுப்பு:ஆக்டினைடு ஆலைடுகள்
ஆக்டினியம்(III) நைட்ரேட்டு

**ஆக்டினியம்(III)  நைட்ரேட்டு** (*Actinium(III) nitrate*) என்பது Ac(NO3)3என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்டினியத்தின் நைட்ரேட்டு உப்பான இச்சேர்மம் வெண்மை நிறத்தில் காணப்படுகிறது. தண்ணீரில் நன்கு கரையும்.

## தயாரிப்பு
ஆக்டினியம் அல்லது ஆக்டினியம் ஐதராக்சைடை நைட்ரிக் அமிலத்தில் கரைத்து ஆக்டினியம்(III) நைட்ரேட்டு தயாரிக்கப்படுகிறது. 
:\mathsf{Ac(OH)_3 + 3HNO_3 \ \xrightarrow{}\ Ac(NO_3)_3 + 3H_2O}
## பண்புகள்
ஆக்டினியம்(III) நைட்ரேட்டை 600 பாகை செல்சியசு வெப்பநிலைக்கு மேல் சூடாக்கினால் சிதைவடைகிறது.
:\mathsf{4Ac(NO_3)_3=2Ac_2O_3+12NO_2+3O_2}
நீரிய கரைசல்களில் இருந்து வீழ்படிவாக்கல் மூலம் கரையாத ஆக்டினியம் சேர்மங்களைப் பெற இந்த உப்பு Ac3+அயனிகளின் ஆதாரமாகப் பயன்படுத்தப்படுகிறது.

## மேற்கோள்கள்

பகுப்பு:ஆக்டினியம் சேர்மங்கள்
பகுப்பு:நைட்ரேட்டுகள்
எர்பியம் பாசுபைடு

**எர்பியம் பாசுபைடு** (*Erbium phosphide*) என்பது ErPஎன்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். எர்பியமும் பாசுபரசும் சேர்ந்து இச்சேர்மம் உருவாகிறது. எர்பியத்தின் பாசுபைடு சேர்மங்களில் இதுவும் ஒன்றாகும். 
## தயாரிப்பு
எர்பியத்தையும் பாசுபரசையும் சேர்த்து சூடுபடுத்தினால் எர்பியம்  பாசுபைடு உருவாகிறது. 
::Er + P → ErP
## இயற்பியல் பண்புகள்
எர்பியம் பாசுபைடு கனசதுர திட்டத்தில் Fm3m   என்ற இடக்குழுவில் படிகங்களாக உருவாகிறது. 
## மேற்கோள்கள்

பகுப்பு:பாசுபைடுகள்
பகுப்பு:எர்பியம் சேர்மங்கள்
பகுப்பு:பாறை உப்பு படிகக் கட்டமைப்பு
எர்பியம்(III) ஐதராக்சைடு

**எர்பியம்(III) ஐதராக்சைடு** (*Erbium(III) hydroxide*) என்பது Er(OH)3என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். 

## வேதிப் பண்புகள்
எர்பியம்(III) ஐதராக்சைடு ஒரு காரம் என்பதால் அமிலங்களுடன் வினைபுரிந்து எர்பியம்(III) உப்புகளைக் கொடுக்கிறது.
: Er(OH)3 + 3 H+ → Er3+ + 3 H2O
உயர் வெப்பநிலைகளில் எர்பியம்(III) ஐதராக்சைடு ErO(OH) ஆக சிதைவடைகிறது. தொடர்ந்து சூடாகுக்கும் போது மேலும் சிதைவடைந்து எர்பியம் ஆக்சைடாக மாறுகிறது. (Er2O3)

## இயற்பியல் பண்புகள்
எர்பியம்(III) ஐதராக்சைடு இளம்சிவப்பு நிற திண்மமாக காணப்படுகிறது.
## மேற்கோள்கள்

பகுப்பு:ஐதராக்சைடுகள்
பகுப்பு:எர்பியம் சேர்மங்கள்
எர்பியம்(III) புளோரைடு

**எர்பியம்(III) புளோரைடு** (*Erbium fluoride*) என்பது ErF3என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். எர்பியமும் புளோரினும் சேர்ந்து இச்சேர்மம் உருவாகிறது. எர்பியத்தின் புளோரைடு வகை உப்பான இது ஓர் அருமண் உலோகமாகக் கருதப்படுகிறது. அகச்சிவப்பு ஒளி-கடத்தும் பொருட்களையும் ஒளிரும் பொருட்களையும்
உருவாக்க இது பயன்படுத்தப்படுகிறது.  
## தயாரிப்பு
எர்பியம்(III) நைட்ரேட்டுடன் அமோனியம் புளோரைடைச் சேர்த்து வினைபுரியச் செய்வதன் மூலம் எர்பியம்(III) புளோரைடு தயாரிக்கப்படுகிறது.:
: Er(NO3)3 + 3 NH4F → 3 NH4NO3 + ErF3
## இயற்பியல் பண்புகள்
எர்பியம்(III) புளோரைடு பார்ப்பதற்கு இளம்சிவப்பு நிற தூளாக காணப்படுகிறது. 
## மேற்கோள்கள்

## மேலும் வாசிக்க
* 

பகுப்பு:புளோரைடுகள்
பகுப்பு:எர்பியம் சேர்மங்கள்
சமாரியம்(II) புளோரைடு

**சமாரியம்(II) புளோரைடு** (Samarium(II) fluoride ) என்பது SmF2என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியமும் புளோரினும் உட்கூறுகளாக இடம்பெற்று இச்சேர்மம் உருவாகிறது. அறியப்பட்டுள்ள சமாரியம் புளோரைடு வகை சேர்மங்களில் இதுவும் ஒன்றாகும். 

## தயாரிப்பு
சமாரியம்(III) புளோரைடை சமாரியம் அல்லது ஐதரசன் வாயுவைப் பயன்படுத்தி குறைப்பதன் மூலமாக சமாரியம்(II) புளோரைடு தயாரிக்கப்படுகிறது. :
:2SmF3 + Sm ---> SmF2

:2SmF3 + H2 ---> 2SmF2 + 2HF

## இதையும் காண்க
* சமாரியம்(III) புளோரைடு

## மேற்கோள்கள்

பகுப்பு:சமாரியம்(II) சேர்மங்கள்
பகுப்பு:புளோரைடுகள்
பகுப்பு:புளோரைட்டு படிகக் கட்டமைப்பு
தயோசெலீனைடு

**தயோசெலீனைடு** (*Thioselenide*) என்பது செலீனியம்-கந்தகம் பிணைப்பைக் கொண்டிருக்கும் எந்தவொரு கரிம வேதியியல் சேர்மத்தையும் குறிக்கும்.

தயோசெலீனைடுகள் இயற்கையில் அரிதானவை, ஆனால் அடையாளம் காணப்பட்டுள்ளன. உதாரணமாக, சில வகை அல்லியம் மற்றும் வறுத்த காப்பியைக் கூறலாம். பாலூட்டிகளில் காணப்படும் தயோரெடாக்சின் ரிடக்டேசு என்ற புரதத்தில் செலினோசிசுட்டின் எச்சம் உள்ளது. இது ஆக்சிசனேற்றத்தின் போது இருசல்பைடுக்கு ஒப்பான தயோசெலினைடை உருவாக்குகிறது.

செலீனியம்-கந்தகம் பிணைப்பின்  பிணைப்பு நீளம் சுமார் 220 பைக்கோமீட்டர்கள் ஆகும்.
## மேற்கோள்கள்

பகுப்பு:கரிமக்கந்தகச் சேர்மங்கள்
பகுப்பு:கரிமசெலீனியம் சேர்மங்கள்
முப்பீனைல்மெத்தேன்தயோல்

**முப்பீனைல்மெத்தேன்தயோல்** (*Triphenylmethanethiol*) (C6H5)3CSH என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். கரிம கந்தகச் சேர்மமான இது முப்பீனைல்பெத்தில் சேர்மத்தின் தயோல் வழிப்பெறுதியாகப் பெறப்படுகிறது.

முப்பீனைல்மெத்தேன்தயோல்  சேர்மமானது குறைந்த பருமன் ஒப்புமைகளை விட நிலைப்புத்தன்மை கொண்ட பல அசாதாரண வழிப்பெறுதிகளை  உருவாக்குகிறது. (C6H5)3CSClஎன்ற மூலக்கூற்றால் விவரிக்கப்படும் சல்பீனைல் குளோரைடு தயோல் சேர்மத்திலிருந்து பெறப்படுகிறது. உடன் சல்பியூரைல் குளோரைடும் உருவாகிறது. இது அமோனியாவுடன் வினைபுரிந்து (C6H5)3CSNH2என்ற மூலக்கூற்று வாய்ப்பாட்டால் விவரிக்கப்படும்  சல்பீனமைடை உருவாக்குகிறது. தயோல் நைட்ரசு அமிலத்துடன் வினைபுரிந்து (C6H5)3CSNO என்ற மூலக்கூற்றால் விவரிக்கப்படும் பச்சை நிறங்கொண்ட நைட்ரசோதயோல் சேர்மத்தைக் கொடுக்கிறது.
## மேற்கோள்கள்

பகுப்பு:தயோல்கள்
பகுப்பு:பீனைல் சேர்மங்கள்
மெத்தில் ஐதரோபெராக்சைடு

**மெத்தில் ஐதரோபெராக்சைடு** (*Methyl hydroperoxide*) CH3OOH அல்லது (CH4O2) என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். எளிதில் ஆவியாகக் கூடிய இச்சேர்மம் நிறமற்ற நீர்மமாகக் காணப்படுகிறது. ஓர் எளிமையான ஐதரோபெராக்சைடு என்று கோட்பாட்டு அளவில் பயன்படும் இச்சேர்மம் வளிமண்டல மீத்தேன் ஆக்சிசனேற்றத்தில் ஓர் இடைநிலையாக உள்ளது. தொடர்புடைய மூன்றாம் நிலை ஐதரோபெராக்சைடுகளைப் போலல்லாமல் வெடிக்கும் தன்மை கொண்டதாக இச்சேர்மம் உள்ளது. மெத்தில் ஐதரோபெராக்சைடின் ஆய்வக தயாரிப்பு முதலில் 1929 ஆம் ஆண்டில் நிகழ்ந்தது. 

## மேற்கோள்கள்

பகுப்பு:ஐதரோபெராக்சைடுகள்
பகுப்பு:ஆக்சிசனேற்றிகள்
பகுப்பு:1 கார்பன் அணு கரிம சேர்மங்கள்
மேக்ரோபிராக்கியம் கிராண்டிமேனசு

***மேக்ரோபிராக்கியம் கிராண்டிமேனசு*** (*Macrobrachium grandimanus*), அல்லது **ஹவாய்யான் நதி இறால்** *அல்லது 'opae'oeaha'a* என்று ஹவாய் மொழியில் அழைக்கப்படுவது நன்னீர் இறால் சிற்றினமாகும். இதனுடைய இளம் உயிரிகள் உப்புநீருக்கும் பின்னர் நன்னீருக்கும் வலசைப்போகும் *ஆம்பிட்ரோமசு* வாழ்க்கைச் சுழற்சியைக் கொண்டுள்ளது. இந்த இறால் ஹவாய் தீவுகளில் மட்டுமே காணப்படும் அகணிய உயிரியாகும்.

## விளக்கம்
ஹவாய் நதி இறால் வெளிர் அல்லது அடர் பழுப்பு வண்ணத்தில் காணப்படும். இதன் உடல் நீளம் 8 சென்டிமீட்டர் வரை வளரும். ஹவாயில் உள்ள மற்ற இறால்களைப் போலல்லாமல் இது சமச்சீரற்ற இரண்டாவது மார்பு கால்களைக் கொண்டுள்ளது. இவை விலங்குகள் மற்றும் தாவரப் பொருட்களுக்காக மெதுவாகப் பாயும் நீரோடைகளின் அடிப்பகுதியில் உணவினைத் தேடுகின்றன. இவை ஆண்டு முழுவதும் இனப்பெருக்கம் செய்யும் தன்மையுடையன.  அடைகாக்கும் காலம் தோராயமாக மூன்று முதல் நான்கு வாரங்கள் நீடிக்கும். குஞ்சு பொரித்த பிறகு, இளம் உயிரிகள் கடல் பகுதிக்கு ஆற்று நீரோட்டத்தில் அடித்துச் செல்லப்படுகின்றன. அங்கு இவை முதிர்ச்சியடைந்து மீண்டும்  நீரோடைகளுக்குத் திரும்புகின்றன. இதற்கு ஒரு மாதம் காலம் வரை ஆகும்.

## வாழிடமும் பரவலும்
ஹவாய் தீவின் அனைத்து நீரோடைகளிலும் இவை காணப்படுகின்றது. தற்போது உயர்தர நீரோடைகளான காவுய், ஓகு, மோலோகாஐ, மாயு மற்றும் ஹவயிலும் ஈரநிலங்கள், சிறிய குளங்கள் மற்றும் மூடப்பட்ட நீர்நிலைகளிலும் காணப்படும்.

## பயன்பாடு
ஹவாய் நதி இறால் உணவுக்காகப் பிடிக்கப்படுவதில்லை. மேலும் வேறு எந்த வணிக ரீதியானப் பயன்பாட்டினையும் கொண்டிருக்கவில்லை.

## மேற்கோள்கள்

## மேலும் காண்க
* De Grave, S., Cai, Y. & Wowor, D. 2013. *Macrobrachium grandimanus* (errata version published in 2019). *The IUCN Red List of Threatened Species* 2013: e.T197590A147784025. .
* ffish.asia. (2015, September). *Macrobrachium grandimanus* [Photograph]. 
* dlnr.hawaii.gov. (2005, October). *Freshwater Invertebrates*. 

பகுப்பு:மேக்ரோபிராக்கியம்
பைக்னோகேரிசு

**பைக்னோகேரிசு** (*Pycnocaris*) என்பது இறால் பேரினமாகும். இது பேலிமோனிடே குடும்பத்தைச் சார்ந்தது.

இந்த பேரினத்தின் சிற்றினங்கள் தென்கிழக்காசியாவில் காணப்படுகின்றன.

## சிற்றினம்
* *பைக்னோகேரிசு சாகோயே*

## மேற்கோள்கள்

பகுப்பு:கணுக்காலிகள்
பகுப்பு:கணுக்காலி பேரினங்கள்
சமாரியம்(III) ஐதராக்சைடு

**சமாரியம்(III) ஐதராக்சைடு** (*Samarium(III) hydroxide*)  என்பது Sm(OH)3. என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.
## வேதிப் பண்புகள்
சமாரியம்(III) ஐதராக்சைடு அமிலங்களுடன் வினைபுரிந்து சமாரியம் உப்புகளைக் கொடுக்கிறது.
: Sm(OH)3 + 3 H+ → Sm3+ + 3 H2O 
சமாரியம்(III) ஐதராக்சைடை சூடாக்கினால் SmO(OH) உருவாகிறது. தொடர்ந்து சூடாக்கினால் சமாரியம்(III) ஆக்சைடு உருவாகிறது. 
## மேற்கோள்கள்

பகுப்பு:சமாரியம்(III) சேர்மங்கள்
பகுப்பு:ஐதராக்சைடுகள்
சமாரியம்(III) ஆக்சலேட்டு

**சமாரியம்(III) ஆக்சலேட்டு** (*Samarium(III) oxalate*)  என்பது Sm2(C2O4)3 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.. சமாரியமும் ஆக்சாலிக் அமிலமும் சேர்ந்து இச்சேர்மம் உருவாகிறது. சமாரியம்(III) ஆக்சலேட்டு  தண்ணீரில் கரையாது. மாறாக தண்ணீருடன் வினைபுரிந்து மஞ்சள் நிறத்திலான படிக நீரேற்றை உருவாக்குகிறது.

## தயாரிப்பு
தண்ணீரில் கரையக்கூடிய சமாரியம் உப்புகளை ஆக்சாலிக் அமிலத்துடன் வினைபுரியச் செய்து சமாரியம்(III) ஆக்சலேட்டு தயாரிக்கப்படுகிறது. :

::2SmCl3 + 3H2C2O4----> Sm2(C2O4)3+ 6HCl 

ஒரு நீரிய கரைசலில் சமாரியம் நைட்ரேட்டுடன் ஆக்சாலிக் அமிலத்தை வினைபுரியச் செய்தும் இதைத் தயாரிக்கலாம். 
::2Sm(NO3)3 + 3H2C2O4 ---->Sm2(C2O4)3 + 6HNO3

## இயற்பியல் பண்புகள்
சமாரியம்(III) ஆக்சலேட்டு தண்ணீருடன் ஒரு படிக நீரேற்றாக  Sm2(C2O4)3 • 10H2O  என்ற மஞ்சள் நிற படிகங்களுடன் உருவாகிறது. .
## வேதிப் பண்புகள்
சமாரியம்(III) ஆக்சலேட்டை சூடுபடுத்தினால் சிதைவடையும்:

::Sm2(C2O4)3 ----> Sm2O3 + 3CO2 + 3CO 

படிக நீரேற்றான  Sm2(C2O4)3 • 10H2O  படிகமானது படிப்படியாக சிதைவடையும். 

## மேற்கோள்கள்

பகுப்பு:சமாரியம்(III) சேர்மங்கள்
பகுப்பு:ஆக்சலேட்டுகள்
ஊமை கவுண்டம்பட்டி

**ஊமை கவுண்டம்பட்டி** (*Umaikavandampatti*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது சந்திரபட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 51 கிலோமீட்டர் தொலைவிலும், ஊத்தங்கரையில் இருந்து 12  கிலோமீட்டர் தொலைவிலும் உள்ளது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 	135, மொத்த மக்கள் தொகை 619, இதில் 311 ஆண்களும், 308 பெண்களும் அடங்குவர்.

## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
அலமுத் கோட்டை

**அலமுத்** என்பது ஒரு சிதிலமடைந்த மலைக் கோட்டையாகும். பாரசீக மொழியில் இதன் பெயருக்கு பொருள் "கழுகின் கூடு" என்பதாகும். இது ஈரான் நாட்டின் அலமுத் பகுதியில் காஸ்பியன் கடலுக்கு தெற்கே கஸ்வின் மகாணத்தில் ஈரானில் அமைந்துள்ளது. இது தற்போதைய ஈரானின் தலைநகரான டெஹ்ரானில் இருந்து 200 கிலோ மீட்டர் தொலைவில் உள்ளது.

கி. பி. 1090ஆம் ஆண்டு அலமுத் கோட்டையானது நிசாரி இஸ்மாயிலியான ஹசன் இ சபாவின் கட்டுப்பாட்டில் வந்தது. 1256ஆம் ஆண்டுவரை அலமுத் நிசாரி இஸ்மாயிலிகளின் அரசின் தலைமை பகுதியாக செயல்பட்டது. இஸ்மாயிலி அரசுக்கு பாரசீகம் முதல் சிரியா வரை ஆங்காங்கே சிதறி கிடந்தவாறு தொடர்ச்சியான கோட்டைகள் கைவசம் இருந்தன. ஒவ்வொரு கோட்டையை சுற்றிலும் அவர்களுக்கு எதிரானவர்களின் பகுதிகள் இருந்தன.

இக்கோட்டைகளில் மிகப் பிரபலமானதாக அலமுத் திகழ்ந்தது. இக்கோட்டையை எந்த ராணுவ தாக்குதலும். ஊடுருவ முடியாது என்று நினைக்கப்பட்டது. மேலும் அழகான தோட்டங்கள், நூலகம் மற்றம் ஆய்வகங்களுக்காக புகழ் பெற்றதாக இந்த அலமுத் கோட்டை விளங்கியது. இங்கு தத்துவவாதிகள் மற்றும் அறிவியலாளர்கள் சுதந்திரமாக விவாதங்களில் பங்கெடுத்தனர்.

செல்யுக் மற்றும் குவாரசமிய பேரரசு உள்ளிட்ட எதிரிகளிடமிருந்து இக்கோட்டை தப்பிப் பிழைத்தது. 1256 ஆம் ஆண்டு ருக்கின் அல்-தின் குர்ஷா இக்கோட்டையை. படையெடுத்து வந்த மங்கோலியர்களிடம் சரணடைய வைத்தார். அவர்கள் இக்கோட்டையை இடித்து அதன் புகழ்பெற்ற நூலக புத்தகங்களையும் எரித்தனர். பொதுவாக மங்கோலிய தாக்குதலால் அலமுத்தில் இருந்த நிசாரி இஸ்மாயிலிகளின் வசிப்பானது முடித்து வைக்கப்பட்டது என கருதப்பட்டாலும் 1275ஆம் ஆண்டு நிசாரி படைகள் இக்கோட்டையை மீண்டும் கைப்பற்றின. இஸ்மாயிலிகளுக்கு ஏற்பட்ட தாக்குதல் மற்றும் அழிவானது அதிகமாக இருந்தபோதிலும் அவர்களை முற்றிலுமாக ஒழிக்க மங்கோலியர்கள் முயலவில்லை என்பதையே இது நமக்குக் காட்டுகிறது. எனினும் இந்த கோட்டையானது மீண்டும் இஸ்மாயிலிகளால் கைப்பற்றப்பட்டது. 1282ஆம் ஆண்டு ஹுலாகுவின் மூத்த மகனின் ஆட்சியின் கீழ் வந்தது. அதற்குப்பிறகு இக்கோட்டை அப்பகுதியில் மட்டுமே முக்கியத்துவம் வாய்ந்ததாக திகழ்ந்தது. பல்வேறு உள்ளூர். ஆட்சியாளர்களிடம் கைமாறியது.

தற்போது இது சிதிலம் அடைந்துள்ளது. எனினும், இதன் வரலாற்று முக்கியத்துவம் காரணமாக ஈரானிய அரசாங்கமானது இதை ஒரு சுற்றுலாத் தலமாக உருவாக்கி வருகிறது.

## உசாத்துணை

பகுப்பு:ஈரானிய கட்டிடக்கலை
பகுப்பு:Coordinates on Wikidata
பௌஷ் திருவிழா

thumb|220x220px| பௌஷ் திருவிழா, 2018
thumb|220x220px| பௌஷ் மேளா கடைகள், 2012
thumb|220x220px| பௌஷ் மேளாவில் ஒரு கண்காட்சி, 2018
thumb|391x391px| பௌஷ் மேளாவில் ராட்சத வட்டம்
[thumb| பௌஷ் மேளா-[சாந்திநிகேதன்-மேற்கு வங்காளத்தில் ஒரு அரங்கு ]]
**பௌஷ் மேளா** ( *Poush Mela* ) என்பது இந்திய மாநிலமான மேற்கு வங்காளத்தில் உள்ள பிர்பூம் மாவட்டத்தில் உள்ள சாந்திநிகேதனில் அறுவடை காலத்தைக் குறிக்கும் வருடாந்திர கண்காட்சியும், திருவிழாவும் ஆகும். பௌஷ் மாதத்தின் 7வது நாளில் தொடங்கும் (கிரெகொரியின் நாட்காட்டியின் திசம்பர் முதல் சனவரி) இந்த கண்காட்சி அதிகாரப்பூர்வமாக மூன்று நாட்களுக்கு நீடிக்கும். விற்பனையாளர்கள் மாத இறுதி வரை தங்கலாம். 2017 முதல், கண்காட்சி ஆறு நாட்கள் நீடித்தது. பெங்காலி நாட்டுப்புற இசையின் நேரடி நிகழ்ச்சிகளான பவுல்,  கீர்த்தனைகளும், கோபி கானம் போன்றவையும் இந்த கண்காட்சியின் முக்கிய அம்சமாகும்.

## பின்னணி
தேபேந்திரநாத் தாகூர் இருபது சீடர்களுடன் இராம் சந்திர வித்யாபகிசிடமிருந்து 21 திசம்பர் 1843 அன்று பிரம்ம சமாஜத்தின் பொறுப்பை ஏற்றுக்கொண்டார் (வங்காள நாட்காட்டியின்படி 7 பௌஷ் 1250). சாந்திநிகேதனில் பௌஷ் உத்சவம் நடைபெற இதுவே அடிப்படையாக இருந்தது.

21 திசம்பர் 1891 அன்று சாந்திநிகேதனில் ஒரு பிரம்ம மந்திர் நிறுவப்பட்டது. 1894 ஆம் ஆண்டு பிரம்ம மந்திரின் நிறுவன ஆண்டு விழாவையொட்டி, மந்திருக்கு எதிரே உள்ள மைதானத்தில் ஒரு சிறிய கண்காட்சி ஏற்பாடு செய்யப்பட்டது. சிறிய பௌஷ் மேளாவாக ஆரம்க்கப்பட்ட இது, இப்போது பிர்பூம் மாவட்ட மக்கள் மட்டுமின்றி, சுற்றியுள்ள சுற்றுலாப் பயணிகளின் கவனத்தையும் ஈர்க்கிறது. 

1894 முதல், ஒவ்வொரு ஆண்டும் பௌஷ் மேளா ஏற்பாடு செய்யப்பட்டுள்ளது. இருப்பினும் 1943 ஆம் ஆண்டு வங்காளப் பஞ்சம், 1946 ஆம் ஆண்டு நேரடி நடவடிக்கை நாள் , கோவிட்-19 தொற்றுநோய் காரணமாக இது மூன்று முறை நிறுத்தப்பட்டது. 

## இதனையும் பார்க்கவும்

* விஸ்வபாரதி பல்கலைக்கழகம்

## சான்றுகள்

## வெளி இணைப்புகள்

* 
பகுப்பு:இந்தியாவின் அறுவடை விழாக்கள்
பகுப்பு:மேற்கு வங்காளம்
தோடர் பழங்குடியின மக்களின் மொர்டுவெர்த் திருவிழா

தோடர் பழங்குடியினர் மக்கள், மலைப் பிரதேசமான நீலகிரி மாவட்டத்தில் உள்ள அடர்ந்த வனப் பகுதிகளில் தங்களுக்கென பாரம்பரிய உடை, தனி கலாச்சாரத்துடன் குடில் அமைத்து நூற்றாண்டைக் கடந்து வாழ்ந்து வருபவர்கள். 
 நீலகிரி மலைத் தொடரில் இயற்கை வளங்களைக் கொண்டு குடில் அமைத்து மந்து எனப்படும் சிறு,சிறு குக்கிராமங்களில் அடர்ந்த வனப்பகுதியில் வசித்து வருகிறார்கள்.  இவர்களின் குலத்தொழில்  விவசாயம் ஆகும். இவர்கள் எருமை மாடுகளை குல தெய்வமாக வணங்குகிறார்கள்.  இவர்கள் வசிக்கும் மந்து என்கிற சிற்றூர் பகுதிகளில்  நாவல் மரங்களை வளர்த்து இயற்கையான சூழலில்  வாழ்ந்து வருகிறார்கள்.

இவர்கள் ஆண்டு இறுதி அல்லது புத்தாண்டு முதல் வாரத்தில் வரக்கூடிய ஞாயிற்றுக்கிழமையில்  தங்களது குல தெய்வம் கோவிலில் விவசாயம் செழிக்கவும், தாங்கள் வளர்க்கும் எருமைகள் விருத்தியடையவும் வன விலங்குகளிடமிருந்து காத்திடவும் 'மொர்டுவெர்த்' என்கிற  பண்டிகையை கொண்டாடுகின்றனர். 

'மொர்டுவெர்த்'  என்பது அவர்கள் பாஷையில் 'பெரிய கோவில்' என்பது பொருளாகும். நீலகிரி மலைப்பகுதியில் வசிக்கும் தோடர் இன மக்கள் அனைவருக்கும் இது பொதுவான கோவில் என்பதால் இந்த கோவிலே அவர்களது பெரிய கோவிலாக விளங்குகிறது. அந்த பெரிய கோவிலில் கொண்டாடப்படும் திருவிழாவே 'மொர்டுவெர்த்'  எனப்படுகிறது.

 உதகை அருகே உள்ள முத்தநாடு என்கிற மந்தில் தான் தோடர் இன மக்களின் குல தெய்வ கோவில் உள்ளது. உதகை பகுதிகளில் உள்ள அனைத்து மந்துகளில் இருந்தும் நூற்றுக்கணக்கான தோடர்கள் இந்த குலதெய்வ கோவிலில் கூடுவார்கள். பிறந்த ஆண் குழந்தை முதல் வயது முதிர்ந்த ஆண்கள் அதேபோல அனைத்துப்பெண்களும்  இந்த பண்டிகையை கொண்டாடுவார்கள். தோடர் இனத்தில் யாரும் குலதெய்வ கோவிலுக்குள் நுழைய முடியாது. கோவிலுக்கென்று அவர்கள் இனத்திலேயே நியமிக்கப்பட்ட பூசாரி மட்டுமே கோவிலுக்குள் நுழைய முடியும். கோவிலுக்கு வெளியே இருந்துதான் அவர்களின் குலதெய்வத்தை வணங்கவேண்டும். திருவிழாவில் பங்கேற்கும் ஆண்கள் மற்றும் பெண்கள்  தங்களது பாரம்பரிய உடையணிந்து பங்கேற்பது வழக்கம்.

அவ்வாறு பங்கேற்கும் ஆண்கள் மற்றும் பெண்கள் தங்களது பாரம்பரிய பாடலுடன் நடனமாடி சிறப்பு வழிபாடு நடத்துகின்றனர். தோடர் பழங்குடியின இளைஞர்கள் தங்களது பலத்தை காண்பிக்க வட்டக் கல்லைத்  தூக்கி தங்களது பலத்தை நிரூபிப்பார்கள். அந்த பாரம்பர்ய பழக்கம் இன்று வரை தொடர்கிறது.

ஆண்டுக்கு ஒருமுறை நடக்கும் இந்த பாரம்பரிய திருவிழாவை காண ஏராளமான மக்களும். உதகைக்கு சுற்றுலா வரும் பயணிகளும் ஆர்வத்துடன் கூடி கண்டுகளிப்பார்கள்.

பகுப்பு:தோடர்
எர்பியம்(III) நைட்ரேட்டு

**எர்பியம்(III) நைட்ரேட்டு** (*Erbium(III) nitrate*) Er(NO3)3  என்ற மூலக்கூற்று வாய்ப்பாட்டால் விவரிக்கப்படும்.  ஒரு கனிம வேதியியல் சேர்மமாகும். எர்பியமும் நைட்ரிக் அமிலமும் சேர்ந்து இச்சேர்மம் உருவாகிறது.  எர்பியத்தின் நைட்ரேட்டு உப்பான இது இளஞ்சிவப்பு நிறப் படிகங்களாகப் படிகமாகிறது. எர்பியம் நைட்ரேட்டு உப்பு படிக நீரேற்றுகளாகவும் உருவாகிறது.

## தயாரிப்பு முறை
எர்பியம் உலோகத்தை நைட்ரிக் அமிலத்தில் கரைத்து எர்பியம் நைட்ரேட்டு தயாரிக்கலாம்.
::\mathsf{Er + 6HNO_3 \ \xrightarrow{}\ Er(NO_3)_3 + 3NO_2 + 3H_2O\uparrow }
எர்பியம் ஆக்சைடு அல்லது ஐதராக்சைடை நைட்ரிக் அமிலத்தில் கரைத்தும் இதைத் தயாரிக்கலாம்.
::\mathsf{Er(OH)_3 + 3HNO_3 \ \xrightarrow{}\ Er(NO_3)_3 + 3H_2O\uparrow }

நைட்ரசன் ஈராக்சைடை எர்பியம் உலோகத்துடன் வினைபுரியச் செய்தும் எர்பியம் நைட்ரேட்டு தயாரிக்கலாம். 
::\mathsf{Er + 3N_2O_4 \ \xrightarrow{}\ Er(NO_3)_3 + 3NO\uparrow }

## இயற்பியல் பண்புகள்

எர்பியம்(III) நைட்ரேட்டு இளஞ்சிவப்பு நிற நிருறிஞ்சும் படிகங்களாக உருவாகிறது.

எர்பியம்(III) நைட்ரேட்டும் இதன் நீரேற்றுப் படிகமும் சூடாக்கினால் சிதைவடைகின்றன. தண்ணீர் மற்றும் எத்தனாலில் எர்பியம்(III) நைட்ரேட்டு கரையும்.
## வேதிப் பண்புகள்
நீரேற்ற எர்பியம் நைட்ரேட்டு வெப்பத்தால் சிதைவடைந்து முதலில் ErONO3  ஆகவும் பின்னர் எர்பியம் ஆக்சைடாகவும் மாறுகிறது. 
## பயன்பாடு
உலோக எர்பியம் தயாரிக்கவும் ஒரு வினையாக்கியாகவும் எர்பியம்(III) நைட்ரேட்டு பயன்படுத்தப்படுகிறது. 
## மேற்கோள்கள்

பகுப்பு:எர்பியம் சேர்மங்கள்
பகுப்பு:நைட்ரேட்டுகள்
முகிழ்

***முகிழ்*** ( *Mughizh* ; ஒரு வாசனையின் பிறப்பு ) என்பது கார்த்திக் சுவாமிநாதன் இயக்கிய ஒரு இந்திய தமிழ் மொழி நாடகத் திரைப்படமாகும். இந்தப் படத்தை விஜய் சேதுபதி தனது விஜய் சேதுபதி புரொடக்சன்ஸ் பதாகையின் கீழ் தயாரித்திருந்தார். மேலும் ஒரு முன்னணி பாத்திரத்தில் நடித்தும் உள்ளார். அவரது மகள் சிறீஜா, ரெஜினா கசாண்ட்ரா ஆகியோரும் உடன் நடித்துள்ளனர். படத்துக்கு ரேவா இசையமைத்துள்ளார். சத்யா பொன்மர் ஒளிப்பதிவு செய்துள்ளார். ஆர். கோவிந்தராஜ் படத்தொகுப்பு செய்துள்ளார். படம் 8 அக்டோபர் 2021 அன்று திரையரங்குகளில் வெளியாகி விமர்சகர்களிடமிருந்து நேர்மறையான விமர்சனங்களைப் பெற்றது.

## நடிகர்கள்

* விஜயாக விஜய் சேதுபதி
* காவ்யாவாக சிறீஜா விஜய் சேதுபதி
* ராதிகாவாக ரெஜினா கசாண்ட்ரா
* காவ்யாவின் செல்ல நாயாக ஸ்கூபி
* மருதுபாண்டியன்
* மரியா அமிர்தராஜ் அலுவலக சக ஊழியராக
* இருச்சக்கர வாகனம் ஓட்டுபவராக பிரவீன் முத்துரங்கனா
* நிழல், மைலோ, சிம்பா, பிரவுனி, ஷீபா, பட்டி, பிளாக்கி -ஆகியோர் நண்பர்களாக

## வெளியீடு
சனவரி 1, 2021 அன்று, புத்தாண்டு தினத்தை ஒட்டி, தயாரிப்பாளர்கள் படத்தின் முன்னோட்டத்தை வெளியிட்டனர். இது பார்வையாளர்களிடமிருந்து நேர்மறையான வரவேற்பைப் பெற்றது. வரவேற்பைத் தொடர்ந்து, தயாரிப்பாளர்கள் அமேசான் பிரைம் வீடியோ, நெற்ஃபிளிக்சு, ஹாட் ஸ்டார் , ஜீ5 போன்ற மேலதிக ஊடக சேவை தளங்களுடன் பேச்சுவார்த்தை நடத்தத் தொடங்கினர். மற்ற குறும்படங்கள் போல யூடியூப் மூலம் நேரடியாக வெளியிடப்படவில்லை. இருப்பினும், பேச்சுவார்த்தைகள் தோல்வியுற்றதால், குழு யூடியூபில் நேரடியாக வெளியிட உத்தேசித்தது. மேலும், படத்தை தொலைக்காட்சியில் சந்தைப்படுத்தவும் குழு திட்டமிட்டது. பின்னர், படம் 8 அக்டோபர் 2021 அன்று திரையரங்குகளில் வெளியிடப்படும் என்று விஜய் சேதுபதி அறிவித்தார். 30 வினாடிகள் கொண்ட பட முன்னோட்டம் அக்டோபர் 1 ஆம் தேதி,பட வெளியீட்டு தேதிக்கு ஒரு வாரத்திற்கு முன்பு வெளியிடப்பட்டது. இது படம் திரையரங்குகளில் வெளியாகும் என்பதை உறுதிப்படுத்தியது. குறைந்த கால அளவு (62 நிமிடங்கள்) திரையரங்குகளில் வெளியான முதல் தமிழ்ப் படம் இதுவாகும்.

## மேற்கோள்கள்

## வெளி இணைப்புகள்
* 

பகுப்பு:2021 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
தேசிய நெடுஞ்சாலை 38 (இந்தியா)

**தேசிய நெடுஞ்சாலை 38** (*National Highway 38* (*India*)(NH 38 ) என்பது இந்தியாவில் உள்ள ஒரு தேசிய நெடுஞ்சாலை ஆகும். இந்த நெடுஞ்சாலை முழுக்க முழுக்க தமிழ்நாட்டிலேயே செல்கிறது.

தேசிய நெடுஞ்சாலை 38 வேலூரில் தொடங்கி தூத்துக்குடியில் முடிவடைகிறது. இது தமிழகத்தின் முக்கிய நகரங்கள் வழியாகச் செல்கிறது. இந்நகரங்கள் (வேலூரிலிருந்து தூத்துக்குடி வரை) போளூர், திருவண்ணாமலை, விழுப்புரம், உளுந்தூர்பேட்டை, பெரம்பலூர், திருச்சி, மேலூர், மதுரை, அருப்புக்கோட்டை, எட்டயபுரம் ஆகியன.

## காலக்கோடு
முன்பு இந்த தேசிய நெடுஞ்சாலை 234 என்று பெயரிடப்பட்டிருந்தது.

## விரிவாக்கம்
06 மார்ச் 2019 அன்று, பாரதப் பிரதமர் நரேந்திர மோதி தே.நெ 38ன் 122கி.மீ நீளத்திற்கான வேலூர், திருவண்ணாமலை, விழுப்புரம் வழியே செல்லும் இரண்டு வழிச் சாலையை பக்கச்சாலையுடன் கூடிய இரண்டு வழிச்சாலையாக மேம்படுத்து(Paved shoulder with two lane) நாட்டிற்கு அர்பணித்தார்.

## மேற்கோள்கள்

## வெளி இணைப்புகள்
* ஓபன்ஸ்ட்ரீட்மேப்பில் NH 38

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
வரி மார்பு கருங்காடை

**வரி மார்பு கருங்காடை** (*Barred buttonquail*)(*தர்னிக்சு சுசிடேட்டர்* ) என்பது கருங்காடை சிற்றினமாகும். இது உண்மையான காடை போன்ற, ஆனால் தொடர்பில்லாத பறவை குடும்பத்தினைச் சார்ந்த சிறிய பறவையாகும். இந்த சிற்றினம் இந்தியாவிலிருந்து வெப்பமண்டல ஆசியா முழுவதும் தெற்கு சீனா, இந்தோனேசியா மற்றும் பிலிப்பீன்சு வரை வாழ்கிறது.
இடது|thumb| தாத்ரி, உத்தரபிரதேசம், இந்தியாவில்

## விளக்கம்
இடது|thumb| ''தைகூர்'' இனத்தைச் சேர்ந்த ஒரு பெண் பறவை
பொதுவான சிறிய கருங்காடை, செம்-பழுப்பு, துருப்பிடித்த நிறத்திலும், அடிப்பகுதி, கன்னம், தொண்டை மற்றும் மார்பகம் கருப்பு நிறத்துடன் நெருக்கமான பட்டைகளுடன் காணப்படுகின்றது. பெண் பறவையின் தொண்டை மற்றும் மார்பகத்தின் நடுப்பகுதி கருப்பு நிறத்துடன் காணப்படும். நீல-சாம்பல் நிறத்தில் அலகு மற்றும் கால்கள் காணப்படும். கண்கள்  மஞ்சள் கலந்த வெள்ளை நிறத்துடன் காணப்படும். காலில் கட்டைவிரல் இல்லாதது இக்காடையினை உண்மையான காடைகளிலிருந்து வேறுபடுத்துகிறது. இணையாகப் புதர் மற்றும் புல்வெளியில் காணப்படும். இதன் ஓசை இயந்திர வாகன ஓசையான டூர்ர்ர்ர்ர் மற்றும் கூ*ன்-கூன்-கூன்* என உரத்த ஓசையாக இருக்கும்.

## பரம்பலும், வாழிடமும்
இடது|thumb| தூசி குளியல்
இந்தியா முழுமையும், இமயமலைப் பகுதியில் சுமார் 2500 மீ உயரம் வரையும், இலங்கை, வங்காளதேசம், மியான்மர், இந்தோனேசியா, பிலிப்பீன்சு மற்றும் தென்கிழக்காசியா வரை இந்த சிற்றினம் காணப்படுகிறது. நிறத்தில் சற்றே வேறுபடும் நான்கு சிற்றினங்கள் வேறுபட்ட புவியியல் பகுதிகளில் அறியப்பட்டுள்ளன. அடர்ந்த காடு மற்றும் பாலைவனம் தவிர பெரும்பாலான வாழிடங்களில் இது காணப்படுகிறது. குறிப்பாக, புதர்க்காடுகள், இலையுதிர் காடுகள் மற்றும் விவசாய நிலங்கள் உள்ளிட்ட பலபகுதிகளில் இவை காணப்படுகின்றன.

### உள்ளூர் பெயர்கள்
தெற்காசியாவிற்குள், உள்ளூர் பெயர்கள் பலவற்றால் இந்தக்காடைகள் அறியப்படுகிறது. அவை: சன்சோராய் (அசாம்); தாடூமா (கசார் மாவட்டம்); இன்ருய்புமா (கச்ச நாகா); வோபுபம் (குகி); சிமோக்போ (லெப்சா); லினிஸ்க் (பூட்டியா); குலு, குந்த்ரா, குண்ட்லு, சலுய் குந்த்ரா (இந்தி); குலு (வங்காளம்); கலடா - ஆண், தூய - பெண் (தெலுங்கு); ஆண்காடை - ஆண், குறுங்கடை - பெண் (தமிழ்); துர்வா (இரத்தினகிரி); கரேசக்கி (கன்னடம்); பாலா வடுவா (இலங்கை).

## இனப்பெருக்கம்
thumb|எஸ்எஸ்பி ''பவேலி''
இந்தக் காடைகள் உண்மையான காடைகளில் பெண் காடை பலதார உறவின் காரணமாக வேறுபடுகின்றன. பெண் காடை பிரகாசமானவை. இணை சேரும் ஆவலை பெண் காடை தரையில் கூடு அமைப்பதன் மூலம் சேவலுக்குத் தெரிவிக்கின்றது. முட்டைகளை ஆண் அடைகாக்கின்றது. முட்டையிலிருந்து பொரித்தவுடன் குஞ்சுகள் ஓடும் ஆற்றலைக் கொண்டுள்ளன. இனப்பெருக்கம் ஆண்டு முழுவதும் நடைபெறுகின்றது. கூடுகளில் ஒரு தடவை 3 அல்லது 4 சாம்பல் கலந்த வெள்ளை முட்டைகளை இடும். இம்முட்டையில் சிவப்பு கலந்த பழுப்பு அல்லது கருப்பு ஊதா புள்ளிகள் கொண்டது.

## பாதுகாப்பு
இதன் அதிக அளவிலான பரவல் காரணமாகப் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தப்பட்ட உயிரினங்களின் பட்டியலில் தீவாய்ப்புக் கவலை குறைந்த இனமாக மதிப்பிடப்படுகிறது.

## மேற்கோள்கள்

## வெளி இணைப்புகள்
* Bird Life Species Factsheet 
* இணைய பறவை சேகரிப்பில் தடை செய்யப்பட்ட பட்டன் காடை வீடியோக்கள், புகைப்படங்கள் மற்றும் ஒலிகள்

பகுப்பு:காடைகள்
பகுப்பு:தெற்காசியப் பறவைகள்
ஆலிவ் முதுகு நெட்டைக்காலி

**ஆலிவ் முதுகு நெட்டைக்காலி** (*Olive-backed pipit*)(*ஆந்தசு ஹோட்க்சோனி*) என்பது நெட்டைக்காலி (*ஆந்தசு*) பேரினத்தைச் சேர்ந்த ஒரு சிறிய குருவி ஆகும்.

## விளக்கம்
ஆலிவ் முதுகு நெட்டைக்காலி, தெற்கு, வட மத்திய மற்றும் கிழக்கு ஆசியா மற்றும் வடகிழக்கு ஐரோப்பிய ரஷ்யாவில் இனப்பெருக்கம் செய்கிறது. இது தென்னாசியா மற்றும் இந்தோனேசியாவிற்குக் குளிர்காலத்தில் நீண்ட தூரப் புலம்பெயரும் பறவையாகும். சில நேரங்களில் இது **இந்திய நெட்டைக்காலி** அல்லது **ஹோட்சன்ஸ்** நெட்டைக்காலி என்றும் அழைக்கப்படுகிறது. இது **மர நெட்டைக்காலியினை**  ஒத்திருப்பதன் காரணமாக மலை நெட்டைக்காலி என்றும் அழைக்கப்படுகிறது. இருப்பினும், இதன் பின்புறம் அதிக ஆலிவ்-நிறத்துடன் குறைவான கோடுகளுடன் காணப்படுகிறது.

இந்தப் பேரினப் பெயரான *ஆந்தசு* இலத்தீன் மொழியிலிருந்து வந்தது. இது புல்வெளி சிறியப் பறவை என்பதைக் குறிப்பதாக உள்ளது. இதனுடைய சிற்றினப்பெயரானது *ஹோட்க்சோனி,* இங்கிலாந்து  தூதர் மற்றும் சேகரிப்பாளரான பிரையன் ஹொக்டன் ஹோட்க்சனை நினைவுகூருகிறது.

## பரவல்
* கோடைக்காலம்: இமயமலை பாக்கித்தான் மற்றும் இந்தியாவிலிருந்து, மேற்கு நோக்கி நேபாளம் வழியாக, சீனா, வடக்கே கான்சு மாகாணம், மற்றும் கிழக்கு நோக்கி கொரியா வழியாக ஜப்பான், மற்றும் வட மத்திய ஆசியா வழியாக வடகிழக்கு ஐரோப்பா (ஐரோப்பிய உருசியா) வரை. மேற்கு ஐரோப்பாவில் எப்போதாவது ஒரு அரிய அலையாத்தி. கிழக்கு நேபாளத்தில் 4500மீட்டர் வரை இனப்பெருக்கம் செய்கிறது.
* குளிர்காலம்: ஆசியாவில் தெற்குப் பகுதி முழுவதும், தீபகற்ப இந்தியாவிலிருந்து கிழக்கே தென்கிழக்கு ஆசியா மற்றும் பிலிப்பீன்சு வரை.
* வாழிடம்: பசுமையான காடுகளில் குளிர்காலத்தில், தோப்புகள் மற்றும் மரங்கள் நிறைந்த பகுதியில் கோடைக் காலத்தில்.

## உடலமைப்பும் பழக்கவழக்கமும்
* அளவு: சுமார் 15 செ. மீ.
* தோற்றம்: உடலின் மேற்பகுதி அடர் பழுப்பு நிறத்தில் பச்சை கலந்த பழுப்பு நிற கோடுகளுடன். மார்பு மற்றும் பக்கவாட்டுப் பகுதி அடர் பழுப்பு நிற கோடுகளுடன் கீழ்ப்பகுதி வெண்மை நிறமுடையது. பாலின வேறுபாடில்லை.
* பழக்கவழக்கங்கள்: தனித்தனியாகவோ அல்லது இணையாகவோ காணப்படும். நிலத்தில் ஓடி இரை தேடும். தொந்தரவு செய்யப்படும் போது மரங்களுக்குப் பறந்து செல்கின்றது. 
* உணவு: பூச்சிகள், புல் மற்றும் விதைகள்.

## கூடு கட்டுதல்
thumb|இந்தியாவின் இமாச்சலப் பிரதேசத்தின் மணாலி மாவட்டத்தில் குலுவில் உள்ள மைலி தாட்ச் (10000 அடி) இனப்பெருக்க காலத்தில்
* பருவம்: மே முதல் ஜூலை வரை.
* கூடு: பாசி மற்றும் புல்லினைக் கொண்டு நிலத்தில் அல்லது கற்பாறையின் கீழ் அமைக்கப்படுகிறது. 
* முட்டை: 3 முதல் 5 வரை. பொதுவாக 4, அடர் பழுப்பு நிறத்தில் புள்ளிகளுடன்.

## மேற்கோள்கள்
thumb|ஆலிவ் முதுகு நெட்டைக்காலி

பகுப்பு:ஆசியப் பறவைகள்
அல்பைன் நெட்டைக்காலி

**அல்பைன் நெட்டைக்காலி** (*Alpine pipit*)(*ஆந்தசு கட்டுராலிசு*) என்பது மோட்டாசிலிடே குடும்பத்தினைச் சார்ந்த பறவை சிற்றினமாகும். இது நியூ கினியில் காணப்படுகிறது.
அல்பைன் நெட்டைக்காலி புல்வெளிகளில் காணப்படும் நடுத்தர அளவிலான பறவை ஆகும். மங்கலான முதுகு மற்றும் கிரீடத்துடன் கூடிய பழுப்பு நிற மேற்பகுதி, வெளிர் விளிம்புகளுடன் கூடிய கருமையான இறக்கை இறகுகள், நுரை முதல் வெளிர் குஞ்ச அடிப்பகுதி மற்றும் பரந்த வெளிர் புருவம் கொண்டது.

## மேற்கோள்கள்

பகுப்பு:நெட்டைக்காலிகள்
அக்கோரியசு

**அக்கோரியசு** *(Acoreus)*  ஓர் எகிப்திய அறிஞர். இவர் ஜூலியசு சீசருக்கு அறிவுரைஞராக விளங்கியவர். பண்டைய உரோமானிய எழுத்தாளரும் கவிஞருமாகிய உலுக்கானின் கூற்றுப்படி, சீசர் இவரிடம் பண்டைய எகிப்திய வரலாறு, நாட்காட்டி பற்றிப் பல கேள்விகளைக் கேட்டுள்ளார். ஆனால் அக்கோரியசு தனக்கு நைல் பேராற்றின் வெள்ளம் பற்றிய காரணமும் நீர் வரத்தின் வாயில்களைப் பற்றி மட்டுமே தெரியும் எனவும் அதுவும் கேள்வியறிவுதான் எனவும் கூறியுள்ளார். எனவே இவர் சீசருக்கு நைல் பேராற்றைப் பற்றியும் வெள்ளம் வரும் பருவம், காரணம், நீர்வரத்து வாயில்களைப் பற்றியும் விவரித்துள்ளார்.

சீசர் அலெக்சாந்திரியா நகரத்து சோசிகெனெசு வழங்கிய சராசரி சூரிய ஆண்டைப் பற்றிய எகிப்திய அறிவைக்கொண்டு தனது நாட்காட்டியை வடிவமைத்துள்ளார்.

## மேலும் காண்க
* ஜூலிய நாட்காட்டி

## மேற்கோள்கள்
 

பகுப்பு:உரோம வானியலாளர்கள்
சுசானே ஆர்டி டாட்டா

**சுசானே ஆர்டி டாட்டா** (1880-1923), முன்பு **சுசான் பிரையர்** என்றும் **சூனி ரத்தன்ஜி தாதாபோய் டாட்டா** என்றும் அழைக்கப்பட்ட இவர், ஒரு பிரெஞ்சு பெண்ணான இவர் இந்திய தொழிலதிபர் இரத்தன்ஜி தாதாபோய் டாட்டாவின் மனைவியாவார். 1905ஆம் ஆண்டில், இந்தியாவில் மோட்டார் கார் ஓட்டிய முதல் பெண்மணியாக அறியப்படுகிறார் 

இவர் பிரான்சின் பாரிஸ் நகரில் பிறந்தார். பிறப்பால் பிரெஞ்சுக்காரரான இவர்  டாட்டா குழுமத்தின் தலைவரும் டாட்டா குடும்பத்தைச் சேர்ந்தவரும், தொழிலதிபருமான இரத்தன்ஜி தாதாபாய் டாட்டாவை மணந்தார். அவர்கள் 1902இல் பாரிஸில் திருமணம் செய்து கொண்டனர். இவரது திருமணத்தின் போது, இவர் கிறித்துவ மதத்திலிருந்து சோராசுதிதிரர் சமயத்துக்கு மாறினார். மேலும், சூனி அல்லது சூனா என்று அழைக்கப்படத் தொடங்கினார். தம்பதியருக்கு  ரோடாபே, ஜஹாங்கீர், ஜிம்மி, சைல்லா, தோராப் ஆகிய ஐந்து குழந்தைகள் இருந்தனர். ஜேஆர்டி டாடா என்று அழைக்கப்படும் இவரின் மகன் ஜஹாங்கீர், தனது தந்தையின் தொழிலை ஏற்றுக்கொண்டார். அதே நேரத்தில் இவரது மகள்களில் ஒருவரான சைல்லா, முகம்மது அலி ஜின்னாவின் மனைவி [ரத்தன்பாய் ஜின்னாவின் சகோதரர் தொழிலதிபர் சர் தின்ஷா மானெக்ஜி என்பவரை மணந்தார். சுசான் 1913 இல் தனது முதல் விமானத்தை ஓட்டத் தொடங்கினார். இவர் 1923இல் இறந்தார் 

20ஆம் நூற்றாண்டின் முற்பகுதியில், இவர் தனது பிரெஞ்சு மற்றும் இந்திய அடையாளங்களை சமரசம் செய்வதில் சில சிரமங்களை எதிர்கொண்டார்.

## சான்றுகள்

பகுப்பு:1923 இறப்புகள்
பகுப்பு:1880 பிறப்புகள்
அமெரிசியம்(II) அயோடைடு

**அமெரிசியம்(II) அயோடைடு** (*Americium(II) iodide*) என்பது AmI2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமெரிசியமும் அயோடினும் சேர்ந்து இச்சேர்மம் உருவாகிறது. கருப்பு நிறத்தில் இசுட்ரோனியம் புரோமைடு ஒப்புமை கொண்ட படிகங்களாக இது உருவாகிறது.

## மேற்கோள்கள்

பகுப்பு:அமெரிசியம் சேர்மங்கள்
பகுப்பு:அயோடைடுகள்
பகுப்பு:ஆக்டினைடு ஆலைடுகள்
டாட்டா உப்பு

**டாட்டா உப்பு** (Tata Salt) இந்தியாவின் முதல் பைகளில் அடைக்கப்பட்ட அயோடின் கலந்த உப்பாக டாட்டா கெமிக்கல்ஸ் நிறுவனத்தால் 1983இல் தொடங்கப்பட்டது. இது இப்போது 17% சந்தைப் பங்கைக் கொண்டு , இந்தியாவின் மிகப்பெரிய பைகளில் அடைக்கப்பட்ட  உப்பாக உள்ளது.

## இந்திய உப்புச் சந்தை
சூன், 2019 நிலவரப்படி, நாடு முழுவதும் உள்ள 161 மில்லியன் குடும்பங்களைச் சென்றடையும் 65 லட்சத்திற்கும் அதிகமான சில்லறை விற்பனை நிலையங்கள் மூலம் 90 ஆயிரம் மெட்ரிக் டன் டாட்டா உப்பு விற்பனை செய்யப்படுகிறது.

இந்தியாவில் பைகளில் அடைக்கப்பட்ட அயோடின் கலந்த உப்பும், இதர உப்புகளின் சந்தை மதிப்பும் ரூ. 21.7 பில்லியன் ஆகும். இதில் டாட்டா உப்பு விற்பனை பங்கு ரூ. 3.74 பில்லியன் அல்லது சந்தையில் 17.3% ஆகும். உள்நாட்டுப் போட்டியாளர்களில் அங்கூர், அன்னபூர்ணா, சர்பு, கேப்டன் குக், ஐ-சக்தி, நிர்மா சுத், ஆசீர்வாத் ஆகியவையும் அடங்கும். எவ்வாறாயினும், டாட்டா உப்புக்குப் பிறகு இரண்டாவது பெரிய சந்தைப் பங்கைக் கொண்ட சூர்யா உப்பு மட்டுமே பெரும் போட்டியை அளிக்கிறது.

## தயாரிப்புகள்
டாட்டா உப்பு இரண்டு வகையான பைகளில் விற்கப்படுகிறது. டாட்டா உப்பு ஐந்து வெவ்வேறு வகையான உப்பை உற்பத்தி செய்கிறது.

## விளம்பரம்
அதன் விளம்பரத்தில், டாட்டா உப்பு தன்னை ''தேஷ் கா நமக்''  என்று நிலைநிறுத்துகிறது. தோராயமாக "தேசத்தின் உப்பு" என்று மொழிபெயர்க்கலாம். குல் மில் என்ற பொருளின் சமீபத்திய விளம்பரம், ஒரு தேசமாக இந்தியாவின் வேற்றுமையில் ஒற்றுமையைப் பற்றியும், டாட்டா உப்பை தண்ணீரில் முழுவதுமாகக் கரைக்கும் விதத்தில், அது ஒரு தூய உப்பு என்பதைக் காட்டும் விதத்தில், மக்கள் எப்படி ஒருவரோடு ஒருவர் கலந்து கொள்கிறார்கள் என்பதைப் பற்றியும் பேசுகிறது. வடகிழக்கிந்தியாவில் இதன் விலை 20 ரூபாய் எனவும் இந்தியாவின் பிற பகுதிகளில் 18 ரூபாய் எனவும் விற்கப்படுகிறது.

## விருதுகளும் அங்கீகாரமும்
பொருட்களுக்கான நிறுவனத்தின் 2013இன் அறிக்கையின்படி டாட்டா உப்பு இந்தியாவின் நம்பகமான பொருட்களில் 316வது இடத்தைப் பிடித்தது.  அதே சமயம் 2014இன் அறிக்கை இதனை 106வது இடத்தில் கொண்டு சேர்த்தது.  டாட்டா சால்ட் 2015இல் இந்தியாவின் 2வது மிகவும் நம்பகமான பொருளாக இருந்தது   இந்தியாவின் மிகவும் நம்பகமான 'சிறந்த நபர்' பட்டியலில்  டாட்டா குழுமத்தின் ரத்தன் டாட்டாவும்  இடம்பெற்றுள்ளார்.

## சான்றுகள்

## வெளி இணைப்புகள்
* Tata Salt, Official page
* Tata Salt on Tata Group

பகுப்பு:உணவு வகைகள்
பகுப்பு:உப்புகள்
இரத்தன்பாய் ஜின்னா

**இரத்தன்பாய் ஜின்னா** (Rattanbai Jinnah) என்கிற **பெட்டிட்**; 20 பிப்ரவரி 1900 - 20 பிப்ரவரி 1929) **ருட்டி ஜின்னா** அல்லது **மரியம் ஜின்னா** என்றும் அழைக்கப்படும் இவர், பாக்கித்தானின் உருவாக்கம், நாட்டை நிறுவியது ஆகியவற்றில் முக்கிய நபரான முகமது அலி ஜின்னாவின் மனைவி ஆவார். கூடுதலாக, இவர் இந்திய துணைக் கண்டத்தின் மிகவும் செல்வாக்கு மிக்க சில குடும்பங்களைச் சேர்ந்தவர். இவரின் மகள் தினா வாடியா வாடியா குடும்பத்தைச் சேர்ந்த தொழிலதிபர் நெவில் வாடியாவை மணந்தார்.

## மேற்கோள்கள்

## உசாத்துணை
* Chagla, M. C. (1961), *Individual and the State*, Asia Publishing House.
* Reddy, Sheela (2017), *Mr and Mrs Jinnah: The Marriage that Shook India*, Penguin India.
* Wolpert, Stanley (1984), *Jinnah of Pakistan*, Oxford University Press. 

பகுப்பு:பார்சி மக்கள்
பகுப்பு:1929 இறப்புகள்
பகுப்பு:1900 பிறப்புகள்
மித்தி ஆறு

**மித்தி ஆறு** (**Mithi River** ) இந்தியாவின் மகாராட்டிரா மாநிலத்தின் மும்பை மாநகரத்தில் அமைந்த மும்பை புறநகர் மாவட்டத்தில் உள்ள சால்சேட் தீவுப் பகுதில் பாயும் பருவ கால ஆறாகும். கோரேகாவ் கிழக்கில் விகார் ஏரியில் உற்பத்தி ஆகும் மித்தி ஆறு 18 கிலோ மீட்டர் நீளத்திற்கு பாய்ந்து அந்தேரி வழியாக அரபுக் கடலில் கலக்கிறது.  

## புவியியல்
  
பொவாய் ஏரி நிறைந்து விகார் ஏரிக்கு வரும் நீர் வழிந்தோடி மித்தி ஆறு உற்பத்தி ஆகிறது. மித்தி ஆறு அரபுக் கடலில் உள்ள மாகிம் கடற்கழியில்  கலக்கும் முன் 18 கிலோ மீட்டர் நீளத்திற்கு பவய், சகி நகரா, குர்லா, சாந்த குரூஸ், தாராவி, மாகிம், அந்தேரி கிழக்கு வழியாக பாய்கிறது  இந்த ஆறு துவக்கத்தில் 5 மீட்டர் அகலத்திலும், நடுவில் 25 மீட்டர் அகலத்திலும், முடிவில் 70 மீட்டர் அகலத்திலும் பாய்கிறது.

## மேற்கோள்கள்

## வெளி இணைப்புகள்
* ''Five Disasters Waiting to Happen'', a film that chronicles the Mithi river's ecological issues.
* Mithi river water pollution and recommendations for its control  by Maharashtra Pollution Control Board
* 'Making the Sewer...a River Again – Why Mumbai must reclaim its Mithi.' A film by Riddhi J Chokhawala, Gautam Kirtane and Dhaval Desai, Research Fellows, Observer Research Foundation Mumbai
* Kadinsky, Sergey "Mithi River, Mumbai" ''Hidden Waters Blog'' 1 February 2016

பகுப்பு:மும்பை
பகுப்பு:மும்பை புறநகர் மாவட்டம்
பகுப்பு:இந்திய ஆறுகள்
பகுப்பு:மகாராட்டிர ஆறுகள்
பகுப்பு:மும்பையின் புவியியல்
ஆலிவர் தோரே

**ஆலிவர் தோரே** *(Olivier Doré)* ஓர் அமெரிக்க வானியலாளரும் அண்டவியலாரும் ஆவார். இவர் இப்போது தாரைச் செலுத்த ஆய்வகத்தில் ஆராய்ச்சி அறிவியலாளராக பணிபுரிகிறார். மேலும் இவர் கலிபோர்னியா தொழில்நுட்ப நிறுவனத்தின் வருகைதரு இணைநிலைப் புல வல்லுனரும் ஆவார்.

## விருதுகள்
* 2017 ஆம் ஆண்டு திசெம்பரில் அடிப்படை இயற்பியலுக்கான அருந்திறல் பரிசைப் பெற்றார்.
* 2017 ஆம் ஆண்டில் யூ.சி. இர்வைன் தகவுறு வருகைதரு பேராசிரியர் ஆனார். 
* 2017 ஆம் ஆண்டில் ஒரு மாதம் மார்செயில்லி வானியற்பியல் ஆய்வகம்(Laboratoire d’Astrophysique de Marseille (LAM)),  பிரான்சு அரசு மார்செயில்லி பல்களைக்கழகம்(Aix-Marseille Universit´e) ஆகியவற்றின் வருகைதரு பேராசிரியாக இருந்துள்ளார்.
* 2016 ஆம் ஆண்டு மே மாதம் தாரைச் செலுத்த ஆய்வக  வாயேஜர் விருதைப் பெற்றார்.
* இவர் 2015 பிப்ரவரி மாதம் சுபெரிக்சு (SPHEREx) முன்மொழிவுக் குழுவில் ஆற்றிய தன்னிகரிலாத பணிக்காக தாரைச் செலுத்த ஆய்வகத்தின் குழு விருதைப் பெற்றார்
* இவர் 2013 மே மாதம் தாரைச் செலுத்த ஆய்வகத்தின்  மாரினர் விருதைப் பெற்றார்
* குரூபர் 2012 ஆம் ஆண்டின் அண்டவியல் பரிசு சார்லசு பென்னெட்டுக்கும் வில்கின்சன் நுண்ணலை ஆய்வு விண்கலக்(WMAP) குழுவுக்கும் வழங்கப்பட்டது.
* 2009 மே, 2010 மே. 2014 செப்டம்பர் என மும்முறை நாசாவின் குழுச் சாதனை விருது நாசாவின்  பிளாங்கு விண்கல அறிவியல் குழுவில் உறுப்பினராக இருந்து ஆற்றிய பணிக்காக  வழங்கப்பட்டது.
* * நாசாவின் குழுச் சாதனை விருது  2007 மே மாதம் நாசாவின் வில்கின்சன் நுண்ணலை ஆய்வு (WMAP) விண்கல அறிவியல் குழுவில் உறுப்பினராக இருந்து ஆற்றிய பணிக்காக  வழங்கப்பட்டது.
* இவர் பிரான்சு அறிவியல் கல்வி மேம்பாட்டுக் கழகத்தின் (Société de secours des amis des sciences) ஆய்வு உறுப்பினரும் ஆவார்,

## மேற்கோள்கள்

## வெளி இணைப்புகள்
* Personal webpage
* CV
* Scholar google

பகுப்பு:வாழும் மக்கள்
பகுப்பு:அண்டவியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்க அண்டவியலாளர்கள்
அமெரிசியம்(III) நைட்ரேட்டு

**அமெரிசியம்(III) நைட்ரேட்டு** (*Americium(III) nitrate*) என்பது Am(NO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமெரிசியமும் நைட்ரிக் அமிலமும் சேர்ந்து இச்சேர்மம் உருவாகிறது. கதிரியக்கப்பண்பு கொண்ட அமெரிசியத்தின் நைட்ரேட்டு உப்பான இது தண்ணிரில் கரையும். 
## தயாரிப்பு
அமெரிசியம் நைட்ரிக் அமிலத்தில் வினைபுரிந்து அமெரிசியம்(III) நைட்ரேட்டு உருவாகிறது.
::8Am + 30HNO3 ->  8Am(NO3)3 + 3N2O + 15H2O
## மேற்கோள்கள்

பகுப்பு:அமெரிசியம் சேர்மங்கள்
பகுப்பு:நைட்ரேட்டுகள்
கொராய் கடற்கழி

**கொராய் கடற்கழி** (**The Gorai Creek**) இந்தியாவின் மகாராட்டிரா மாநிலத்தின் மும்பை மாநகரத்தின் மும்பை புறநகர் மாவட்டத்தில் உள்ள கிழக்கு மும்பை புறநகர் பகுதியில் போரிவலிக்கும், கொராய் கிராமத்திற்கு இடையே அமைந்த கடற்கழி ஆகும். கொராய் கடற்கழி வழியாக   எஸ்ஸல் வோர்ல்டு, விபாசனா பகோடா செல்வதற்கு பயணியர் பெரிய படகுப் போக்குவரத்து வசதிகள்  உண்டு.

## மேற்கோள்கள்

பகுப்பு:கடற்கழிகள்
பகுப்பு:மும்பை
பகுப்பு:மும்பையின் புவியியல்
கடற்கழி

**கடற்கழி** (*Tidal creek*) கடல்நீர் நிலப்பரப்பில் நுழையும் ஒடுக்கமான நீர்ப்பகுதி ஆகும். வட அமெரிக்காவில் ஒரு **கடற்கழி** என்பது ஒரு சிற்றோடை எனப்படும். ஆனால் பிரிட்டன் தீவுகளில் கடற்கழி என்பது ஒரு நதியை விட குறுகியதாகும். மேலும் பிரிட்டன் தீவுகளில் கடலின் இரு தரைப்பகுதிகளுக்கு இடையே காணப்படும் சிறிய ஓடை போன்ற கடல் நீர் பகுதியாகும்.

## மேற்கோள்கள்

பகுப்பு:கடற்கரைப் புவியியல்
பகுப்பு:கடற்கழிகள்
செம்பழுப்பு தொண்டை வெள்ளைக் கண் நெட்டைக்காலி

**மடாங்கா** (*Madanga*) அல்லது **செம்பழுப்பு தொண்டை வெள்ளைக் கண்** **நெட்டைக்காலி** *(ஆந்தசு ரூபிகோலிசு)* என்ற சிற்றினத்தினைச் சார்ந்த பறவை முன்னர் சூசுடெரோபிடே குடும்பத்தில் சேர்க்கப்பட்டிருந்தது. தற்பொழுது இது வாலாட்டிக் குருவி குடும்பத்தில் சேர்க்கப்பட்டுள்ளது. இந்தக் குடும்பத்தில் வாலாட்டிக் குருவி மற்றும் நெட்டைக்காலிகளும் அதன் உறவினர்களும் உள்ளன.

## விளக்கம்
*[[நெட்டைக்காலி|ஆந்தசு]]* இந்தோனேசியத் தீவான புரூ தீவில் காணப்படும் அகணிய உயிரியாகும். இது ஈரமான மலைப்பாங்கான மிதவெப்பமண்டல மற்றும் வெப்பமண்டல காட்டில் காணப்படும். இது  க்கும்  க்கும் இடைப்பட்ட உயரத்தில் உள்ள வா பெஹாட் குடியேற்றத்திற்கு அருகில் உள்ள ஒரு பகுதியிலிருந்து சேகரிக்கப்பட்டது. பின்னர்  உயரத்தில் உள்ள வாகேகாவிலிருந்து இரண்டு பறவைகள் மீண்டும் 1995-ல் சேகரிக்கப்பட்டன. இந்த சிற்றினம் இந்த தீவிற்குள் கட்டுப்படுத்தப்பட்டிருப்பதாலும், மரங்கள் வெட்டுதல் மற்றும் பிற மனித நடவடிக்கைகளால் வாழிடங்கள் அச்சுறுத்தப்படுவதாலும், 1996ஆம் ஆண்டு முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிய இனமாக அறிவிக்கப்படுள்ளது.

## உடலமைப்பு
மடங்கா பெரும்பாலும் மரப்பட்டை மற்றும் லைச்சன் ஆகியவற்றில் காணப்படும் சிறிய முதுகெலும்பில்லா விலங்குகளை உண்ணும். இந்தப் பறவை மாறுபட்ட நிறம் மற்றும் உடல் அம்சங்களைக் கொண்டுள்ளது. வெள்ளைக் கண் வளையம் இல்லாமல்; நீண்ட கால்விரல்கள், இறக்கை மற்றும் வால், மற்றும் கூர்மையான வால் பகுதியினைக் கொண்டது.

## வகைப்பாட்டியல்
2015-ல் மூலக்கூறு பகுப்பாய்வின் மூலம் இவை   நெட்டைக்காலிகளுடன் மிகவும் நெருக்கமாகத் தொடர்புடையது என அறியப்படுகிறது. எனவே இதனை வாலாட்டிக் குருவி குடும்பத்தில் *[[நெட்டைக்காலி]]* பேரினத்தில் சேர்த்தனர்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
தானே கடற்கழி

**தானே கடற்கழி** (**Thane Creek**) இந்தியாவின் மகாராட்டிரா மாநிலத்தின் அரபுக் கடலை ஒட்டி அமைந்த தானே மாவட்டத்தின் நிர்வாகத்  தலைமையிடமான தானே நகரத்தை ஊடுவுருவிச் செல்லும் கடற்கழி ஆகும்.தானே கடற்கழியில் அமைந்த **வாசி கடற்பாலம்**, தானே நகரத்தையும், மும்பை நகரத்தின் டிராம்பே பகுதியையும் இணைக்கிறது.

## மேற்கோள்கள்

## வெளி இணைப்புகள்
* http://www.mumbai77.com/city/4075/attractions/thane-creek-mudflats-flamingo-sanctuary/
* http://asc-india.org/seismi/seis-maharashtra.htm
* http://theory.tifr.res.in/bombay/physical/fault.html

பகுப்பு:தானே மாவட்டம்
பகுப்பு:மும்பை
பகுப்பு:கடற்கழிகள்
பகுப்பு:மும்பையின் புவியியல்